CELEX: 
Language: mt
Date: 2018-01-25 00:00:00
Title: DEĊIŻJONI DELEGATA TAL-KUMMISSJONI (UE) .../... dwar is-sistema applikabbli għall-valutazzjoni u għall-verifika tal-kostanza tal-prestazzjoni ta’ apparat ta’ ankraġġ li jintuża fix-xogħol tal-bini u maħsub biex jilqa’ milli l-persuni jaqgħu mill-għoli jew li jwaqqaf il-wagħat mill-għoli skont ir-Regolament (UE) Nru 305/2011 tal-Parlament Ewropew u tal-Kunsill

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               Skont l-Artikolu 28 tar-Regolament (UE) Nru 305/2011 tal-Parlament Ewropew u tal-Kunsill tad-9 ta’ Marzu 2011 li jistabbilixxi kondizzjonijiet armonizzati għall-kumerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE
                  1
               , jenħtieġ li l-valutazzjoni u l-verifika tal-kostanza tal-prestazzjoni (AVCP - assessment and verification of constancy of performance) tal-prodotti għall-bini fir-rigward tal-karatteristiċi essenzjali tagħhom jitwettqu b’konformità mas-sistemi stabbiliti fl-Anness V tar-Regolament (UE) Nru 305/2011.
            
            
               Skont l-Artikoli 28(2) u 60(h) tar-Regolament (UE) Nru 305/2011, il-Kummissjoni ngħatat il-kompitu li tistabbilixxi s-sistemi AVCP tal-prodotti għall-bini, b’rabta ma’ prodott partikolari, ma’ familja ta’ prodotti partikolari jew ma’ karatteristika essenzjali partikolari, filwaqt li tqis il-kunsiderazzjonijiet stabbiliti f’dawk id-dispożizzjonijiet.
            
            
               Għalissa għadha ma teżistix Deċiżjoni xierqa li tistabbilixxi s-sistemi tal-AVCP għall-apparat ta’ ankraġġ li jintuża fix-xogħol tal-bini bil-ħsieb li jilqa’ milli l-persuni jaqgħu mill-għoli jew li jwaqqaf il-waqgħat mill-għoli.
            
            
               Skont l-Artikolu 28(2), jenħtieġ li l-għażla tas-sistema tal-AVCP timmira lejn l-inqas sistema oneruża għall-manifatturi, meta jitqiesu l-kunsiderazzjonijiet rilevanti kollha.
            
            
               Fl-2010, il-Qorti tal-Ġustizzja tal-Unjoni Ewropea ddeċidiet
                  2
                dwar il-kwistjoni ta’ jekk apparat ta’ ankraġġ partikolari kienx kopert bid-Direttiva tal-Kunsill 89/686/KEE dwar l-apparat personali protettiv
                  3
                jew bid-Direttiva tal-Kunsill 89/106/KEE dwar il-prodotti għall-bini
                  4
               . Il-Qorti sabet li l-klassifikazzjoni bħala tagħmir ta’ protezzjoni personali timplika li dak il-prodott jintlibes jew jinżamm, jew tal-inqas jista’ jintlibes jew jinżamm mill-utent tiegħu għat-tul tal-espożizzjoni tiegħu għar-riskju u li, għaldaqstant jenħtieġ li jkun prodott li jista’ jinġarr. Għalhekk, meta jkun qed jintuża, l-apparat ta’ ankraġġ li jintrabat mal-apparat tal-bini mhuwiex maħsub biex jintlibes jew jinżamm mill-utent fis-sens tad-Direttiva tal-Kunsill 89/686/KEE
                  5
               . Min-naħa l-oħra, il-Qorti sabet li l-applikabbiltà tad-Direttiva tal-Kunsill 89/106/KEE għal prodott partikolari tirrikjedi li jiġu ssodisfati żewġ kundizzjonijiet; waħda dwar in-natura tal-prodott u l-oħra dwar il-funzjoni tiegħu
                  6
               . Għalhekk, apparat ta’ ankraġġ li jintrabat b’tali mod li jsir parti mill-apparat tal-bini (in-natura tal-prodott) u maħsub biex jiżgura s-sikurezza waqt l-użu jew fil-funzjonament ta’ apparat tal-bini billi jilqa’ milli individwi jaqgħu mill-għoli (il-funzjoni tal-prodott) huma koperti mid-Direttiva tal-Kunsill 89/106/KEE
                  7
               . Din il-konstatazzjoni hija valida wkoll skont ir-Regolament (UE) Nru 305/2011 li ma bidilx b’mod sinifikanti d-definizzjoni tal-prodotti għall-bini
                  8
               .
            
            
               Apparat tal-ankraġġ kopert bit-tipi A, C jew D tal-istandard EN 795:2012 huwa maħsub biex ikun imwaħħal b’mod permananti mal-istruttura u għalhekk, wara din il-ġurisprudenza, mhuwiex apparat personali protettiv, kif ikkonfermat bid-Deċiżjoni ta’ Implimentazzjoni tal-Kummissjoni (UE) 2015/2181
                  9
               . Madankollu, jekk ikun maħsub biex jintrabat b’tali mod li jsir parti mill-apparat tal-bini, u jkun maħsub biex jiżgura s-sikurezza waqt l-użu jew fil-funzjonament ta’ apparat tal-bini billi jilqa’ milli l-persuni jaqgħu mill-għoli jew li jwaqqaf il-waqgħat mill-għoli, jenħtieġ li dan jitqies bħala prodott tal-bini u għalhekk ikun kopert bir-Regolament (UE) Nru 305/2011.
            
            
               Mill-21 ta’ April 2018, apparat ta’ ankraġġ maħsub biex jilqa’ milli l-persuni jaqgħu u li huwa fil-kamp ta’ applikazzjoni tar-Regolament (UE) 2016/425
                  10
                se jiddaħlu fil-kategorija ta’ riskju III kif stabbilit fl-Anness I ta’ dak ir-Regolament, billi dawn huma prodotti maħsuba biex jipproteġu lill-utenti minn riskji li jistgħu jikkaġunaw konsegwenzi serji ħafna bħall-mewt jew ħsara irreversibbli għas-saħħa marbutin mal-waqgħat mill-għoli. Għalhekk, dan it-tip ta’ apparat ta’ ankraġġ soġġett għall-eżami tal-UE tat-tip (modulu B tad-Deċiżjoni 768/2008/KE
                  11
               ) kif stipulat fl-Anness V tar-Regolament (UE) 2016/425, u soġġett għall-konformità mat-tip ibbażata fuq il-kontroll intern tal-produzzjoni flimkien ma’ kontrolli sorveljati tal-prodott f’intervalli mhux skedati (modulu C2 tad-Deċiżjoni 768/2008/KE) kif stabbilit fl-Anness VII ta’ dak ir-Regolament, jew inkella soġġett għall-konformità mat-tip abbażi tal-assigurazzjoni tal-kwalità tal-proċess tal-produzzjoni (modulu D tad-Deċiżjoni 768/2008/KE) kif stabbilit fl-Anness VIII ta’ dak ir-Regolament.
            
            
               Sal-20 ta’ April 2018, l-apparat ta’ ankraġġ maħsub biex jilqa’ milli persuni jaqgħu u li huwa fil-kamp ta’ applikazzjoni tad-Direttiva tal-Kunsill 89/686/KEE huwa soġġett għal eżami tat-tip tal-KE kif stipulat fl-Artikolu 10 ta’ dik id-Direttiva, u l-produzzjoni tagħhom hija soġġetta għal sistema ta’ kontroll ta’ kwalità “KE” għall-prodott finali (l-Artikolu 11(A) ta’ dik id-Direttiva), jew għas-sistema biex tkun żgurata l-kwalità KE tal-produzzjoni permezz ta’ sorveljanza (l-Artikolu 11(B) ta’ dik id-Direttiva).
            
            
               Filwaqt li jitqies l-użu tal-apparat ta’ ankraġġ u r-riskji possibbli ta’ mewt jew ħsara irreversibbli għas-saħħa li l-apparat huwa maħsub biex jipproteġi l-utenti minnhom, ikun tajjeb li għal dak l-apparat ta’ ankraġġ li huwa prodotti għall-bini tiġi applikata sistema AVCP komparabbli ma’ proċeduri ta’ valutazzjoni tal-konformità għall-apparat ta’ ankraġġ li huwa tagħmir personali protettiv. Dan jimplika sistema AVCP li tkun tinkludi sorveljanza, valutazzjoni u evalwazzjoni kontinwi tal-kontroll tal-produzzjoni fil-fabbrika tal-manifattur, u l-awditu bl-ittestjar tal-kampjuni meħuda fl-impjant tal-manifattura jew fil-faċilitajiet ta’ ħażna tal-manifattur mill-korp taċ-ċertifikazzjoni tal-prodott innotifikat.
            
            
               Dawn il-kunsiderazzjonijiet wasslu biex il-Kummissjoni tagħżel is-sistema 1+ kif stipulata fl-Anness V tar-Regolament (UE) Nru 305/2011 għall-prodotti għall-bini koperti minn dan l-abbozz ta’ Deċiżjoni Delegata. 
            
            
            
               2.KONSULTAZZJONIJIET QABEL MA JIĠI ADOTTAT L-ATT
            
            
               L-abbozz tad-Deċiżjoni ġie diskuss fil-laqgħa tal-Grupp ta’ Konsulenza dwar il-Prodotti għal-Bini
                  12
                (l-AG) fid-9 ta’ Diċembru 2016 u ġie ppreżentat ukoll għal konsultazzjoni bil-miktub tal-esperti bejn il-25 ta’ Novembru 2016 u s-16 ta’ Jannar 2017. Qabel ma saru dawk il-passi, l-Istati Membri kollha ngħataw l-opportunità li jaħtru l-esperti biex jipparteċipaw. Minbarra dawn l-esperti, ġew ikkonsultati wkoll partijiet ikkonċernati esterni oħrajn. Id-dokumenti li ġew diskussi mill-AG u li kienu rilevanti għall-konsultazzjoni bil-miktub intbagħtu lill-Parlament Ewropew u lill-Kunsill simultanjament, kif previst fil-Ftehim Komuni dwar l-atti delegati. Waqt it-tħejjija tal-verżjoni finali tal-abbozz ta’ dan l-att għall-konsultazzjoni interservizz tqiesu wkoll l-osservazzjonijiet ippreżentati f’dawn il-kuntesti.
            
            
               Ġie ppubblikat għar-reazzjonijiet tal-pubbliku fuq il-Portal ta’ Regolamentazzjoni Aħjar bejn it-12 ta’ Lulju u d-9 ta’ Awwissu 2017; Żewġ partijiet ikkonċernati taw rispons. Il-kummenti ta’ wieħed mill-partijiet ikkonċernati appoġġjaw is-sistema AVCP proposta, filwaqt li rrakkomandaw li din tinbidel għas-sistema 2+. Billi dawn is-suġġerimenti jikkontradixxu lil xulxin, ma setgħux jiġu adottati. Parti kkonċernata oħra rreferiet prinċipalment għall-qagħda attwali tad-diskussjonijiet fil-Kumitat Tekniku CEN li qed jiżviluppa l-istandard rilevanti, semmiet is-sistemi AVCP 3 u 2+ magħżula qabel għal prodotti komparabbli oħra, semmiet in-nuqqas ta’ esperjenza dokumentata dwar l-inċidenti, l-ispejjeż għall-SMEs, in-nuqqas ta’ evoluzzjoni teknika li teħtieġ bidla fis-sistema AVCP u l-fatt li l-elementi li jiġġustifikaw l-għażla tas-sistema AVCP (ara l-premessa (2)) huma kkunsidrati fis-sistema 2+. Billi dawn il-kummenti esprimew preferenzi kontradittorji għal sistema AVCP mhux ogħla mis-sistema 3 u għas-sistema 2+, ma kkunsidrawx li s-sistema 2+ ma tinkludix l-awditjar bl-ittestjar ta’ kampjuni u ma qisux il-proċeduri tal-valutazzjoni tal-konformità għall-apparat ta’ ankraġġ li huwa tagħmir personali protettiv, dawn ma ġewx adottati. Għaldaqstant, ir-Regolament ma ġiex immodifikat wara r-rispons. 
            
            
            
               3.ELEMENTI ĠURIDIĊI TAL-ATT DELEGAT
            
            
               Skont l-Artikoli 28(2) u 60(h) tar-Regolament (UE) Nru 305/2011, jenħtieġ li s-sistemi AVCP tal-prodotti għall-bini, kif stabbiliti fl-Anness V ta’ dak ir-Regolament, jiġu stabbiliti permezz tal-atti delegati tal-Kummissjoni, li jridu japplikaw għal prodott partikolari, għal familja ta’ prodotti partikolari jew għal karatteristika essenzjali partikolari, filwaqt li jitqiesu l-kunsiderazzjonijiet stabbiliti f’dawn id-dispożizzjonijiet.
            
         
         
            
               Meta jiġu stabbiliti s-sistemi AVCP, skont l-Artikolu 28(2) tar-Regolament (UE) Nru 305/2011, jenħtieġ li l-Kummissjoni tqis l-effett fuq is-saħħa u s-sikurezza tan-nies u tagħżel l-inqas sistema oneruża li tissodisfa r-rekwiżiti bażiċi kollha għax-xogħol tal-bini. Skont l-Artikolu 60(h) tar-Regolament (UE) Nru 305/2011, jenħtieġ li dan jsir skont l-impatt tal-prodott għal dan l-issodisfar tul il-ħajja produttiva mistennija tiegħu.
            
            
               L-abbozz tad-Deċiżjoni huwa konformi mal-prinċipju ta’ proporzjonalità, billi l-applikazzjoni tas-sistema AVCP komparabbli mal-proċeduri tal-valutazzjoni tal-konformità għall-apparat ta’ ankraġġ li huwa tagħmir personali protettiv tikkontribwixxi għall-koerenza bejn l-oqfsa legali differenti applikabbli għal prodotti komparabbli, kif ukoll għar-robustezza, u l-fiduċja fis-sistema armonizzata stabbilita permezz tar-Regolament (UE) Nru 305/2011.
            
            
               Għal dawn ir-raġunijiet, l-abbozz tad-Deċiżjoni hu mistenni jaqdi l-interessi tas-settur tal-bini kollu kemm hu.
            
            
               DEĊIŻJONI DELEGATA TAL-KUMMISSJONI (UE) .../...
            
            
               ta’ 25.1.2018
            
            
               dwar is-sistema applikabbli għall-valutazzjoni u għall-verifika tal-kostanza tal-prestazzjoni ta’ apparat ta’ ankraġġ li jintuża fix-xogħol tal-bini u maħsub biex jilqa’ milli l-persuni jaqgħu mill-għoli jew li jwaqqaf il-wagħat mill-għoli skont ir-Regolament (UE) Nru 305/2011 tal-Parlament Ewropew u tal-Kunsill
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) Nru 305/2011 tal-Parlament Ewropew u tal-Kunsill tad-9 ta’ Marzu 2011 li jistabbilixxi kondizzjonijiet armonizzati għall-kumerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE
                  13
               , u b’mod partikolari l-Artikolu 28 u l-Artikolu 60(h) tiegħu,
            
            
               Billi:
            
            
               (1)Ma teżistix deċiżjoni xierqa għall-valutazzjoni u għall-verifika tal-kostanza tal-prestazzjoni ta’ apparat ta’ ankraġġ li jintuża fix-xogħol tal-bini u maħsub biex jilqa’ milli l-persuni jaqgħu mill-għoli jew li jwaqqaf il-wagħat mill-għoli (minn issa ’l quddiem “apparat ta’ ankraġġ”). Għalhekk jenħtieġ li jiġi stabbilit liema sistema tal-valutazzjoni u tal-verifika tal-kostanza tal-prestazzjoni hija applikabbli fil-każ tal-apparat ta’ ankraġġ. 
            
            
               (1)Filwaqt li jitqies li l-apparat ta’ ankraġġ hu maħsub biex jilqa’ milli l-persuni jaqgħu mill-għoli jew li jwaqqaf il-wagħat mill-għoli, huwa xieraq li tintgħażel sistema tal-valutazzjoni u tal-verifika tal-kostanza tal-prestazzjoni li jkun fiha sorveljanza, valutazzjoni u evalwazzjoni kontinwi tal-kontroll tal-produzzjoni fil-fabbrika tal-manifattur u tal-awditjar bl-ittestjar tal-kampjuni meħuda mill-korp għaċ-ċertifikazzjoni tal-prodott innotifikat fl-impjant tal-manifattura jew fil-faċilitajiet ta’ ħażna tal-manifattur,
            
            
               ADOTTAT DIN ID-DEĊIŻJONI: 
            
            
               Artikolu 1
            
            
               Din id-Deċiżjoni tapplika għall-apparat ta’ ankraġġ li jintuża fix-xogħol tal-bini bil-ħsieb li jilqa’ milli l-persuni jaqgħu mill-għoli jew li jwaqqaf il-wagħat mill-għoli
            
            
               Artikolu 2
            
            
               L-apparat ta’ ankraġġ imsemmi fl-Artikolu 1 jiġi vvalutat u vverifikat għall-kostanza tal-prestazzjoni fir-rigward tal-karatteristiċi essenzjali tiegħu b’konformità mas-sistemi speċifikati fl-Anness.
            
            
               Artikolu 3
            
            
               Din id-Deċiżjoni tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
            
         
         
            
               Magħmul fi Brussell, 25.1.2018
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
                  
                     (1)
                  
                        ĠU L 88, 4.4.2011, p. 5.
               
               
                  
                     (2)
                  
                        Il-Kawża C-185/08, is-sentenza tal-Qorti tal-21 ta’ Ottubru 2010, Latchways, ECR 2010 I-09983.
               
               
                  
                     (3)
                  
                        Id-Direttiva tal-Kunsill 89/686/KEE tal-21 ta’ Diċembru 1989 dwar l-approssimazzjoni tal-liġijiet tal-Istati Membri rigward l-apparat personali protettiv (ĠU L 399, 30.12.1989, p. 18).
               
               
                  
                     (4)
                  
                        Id-Direttiva tal-Kunsill 89/106/KEE tal-21 ta’ Diċembru 1988 dwar l-approssimazzjoni ta’ liġijiet, regolamenti u dispożizzjonijiet amministrattivi tal-Istati Membri dwar il-prodotti għall-bini (ĠU L 40, 11.2.1989, p. 12).
               
               
                  
                     (5)
                  
                        Il-Kawża C-185/08, il-paragrafu 42.
               
               
                  
                     (6)
                  
                        Ibidem, il-paragrafu 50.
               
               
                  
                     (7)
                  
                        Ibidem, il-paragrafi 53, 55 u 56.
               
               
                  
                     (8)
                  
                        Ara l-Artikolu 1(2) tad-Direttiva tal-Kunsill 89/106/KEE u l-Artikolu 2(1) tar-Regolament (UE) Nru 305/2011.
               
               
                  
                     (9)
                  
                        Id-Deċiżjoni ta’ Implimentazzjoni tal-Kummissjoni (UE) 2015/2181 tal-24 ta’ Novembru 2015 dwar il-pubblikazzjoni, b’restrizzjoni f’Il-Ġurnal Uffiċjali tal-Unjoni Ewropea, tar-referenza tal-istandard EN 795:2012 dwar “Protezzjoni kontra waqgħat mill-għoli — Apparat ta’ ankoraġġ” skont ir-Regolament (UE) Nru 1025/2012 tal-Parlament Ewropew u tal-Kunsill (ĠU L 309, 26.11.2015, p. 10).
               
               
                  
                     (10)
                  
                        Ir-Regolament (UE) 2016/425 tal-Parlament Ewropew u tal-Kunsill tad-9 ta’ Marzu 2016 dwar tagħmir ta’ protezzjoni personali u li jħassar id-Direttiva tal-Kunsill 89/686/KEE (ĠU L 81, 31.3.2016, p. 51).
               
               
                  
                     (11)
                  
                        Id-Deċiżjoni 768/2008/KE tal-Parlament Ewropew u tal-Kunsill tad-9 ta’ Lulju 2008 dwar qafas komuni għall-kummerċjalizzazzjoni ta’ prodotti u li tħassar id-Deċiżjoni 93/465/KEE (ĠU L 2018, 13.8.2008, p. 82).
               
               
                  
                     (12)
                  
                        Il-kodiċi E01329 fir-Reġistru tal-Gruppi ta’ Esperti tal-Kummissjoni u Entitajiet Simili Oħra.
               
               
                  
                     (13)
                  
                        ĠU L 88, 4.4.2011, p. 5.
               
            
      
    ---documentbreak--- 
      
         
         
            
               ANNESS
            
            
               SISTEMA TA’ VALUTAZZJONI U TA’ VERIFIKA TAL-KOSTANZA TAL-PRESTAZZJONI
            
            
            
                     
                        Prodotti u użu maħsub
                     
                  
                  
                     
                        Karatteristiċi Essenzjali
                     
                  
                  
                     
                        Sistema applikabbli 
                     
                  
               
                     
                        Apparat ta’ ankraġġ li jintuża fix-xogħol tal-bini bil-ħsieb li jilqa’ milli l-persuni jaqgħu mill-għoli jew li jwaqqaf il-wagħat mill-għoli
                     
                  
                  
                     
                        Għal kull karatteristika essenzjali
                     
                  
                  
                     
                        1+